Adam Mickiewicz
Dæti personâli
Mòrte: Istanbul (Costantinopoli), 26 novénbre 1855
Paize: Polonia
Âtre informaçioìn
Adam Bernard Mickiewicz (Zaosie, 24 dexénbre 1798 - Costantinopoli, 26 novénbre 1855) o l'è consciderou o ciù illustre poeta polacco.
Biografìa[modìfica | modìfica wikitèsto]
Adam Mickiewicz o l'è nasciuo o 24 dexénbre 1798 a Zaosie, vexin a Nowogródek, l'antico Gran Ducato de Lituania da una famigia de antigo lignaggio, ma roinaa. A so formasion culturâ, de tipo clascico, a l'è stæta completaa a l'Universcitæ de Vilnius da o 1815 a o 1819. Da o 1819 a o 1823 o l'eserçitò l'attivitæ de professô a Kowno.
Doppo d'esise interessou ai filosofi françeixi illuministi comme Voltaire, fito o començò a appascionase a i capolavoî di grendi scrittoî romantici Schiller e Byron.
A Vilnius o s'affiliò a-e societæ studentesche di "Filomati e Filareti". Fortemente critico in rapporto a o "paterno abbraccio" ruscio inscio regno polacco, into 1823 o fu arrestou da-a poliçia ruscia con di atri accoliti da mæxima associaçion. O fu imprexonou pe quarche meise e o no tornò mai ciù inte soeu tære. O visse quindi a Odessa, Mosca e San Peoburgo, strenzendo di ligammi con numeroxi scrittoî rusci, tra i quæ Alexandr Pushkin.
E oppie[modìfica | modìfica wikitèsto]
Comme poeta o començò a raccoeugge i primmi succesci con l'oppia Ballady i romanse (Ballate e Romanze) do 1822 ch'a l'arve l'etæ romantica inta lettiatua polacca. A prefaçion de l'oppia a l'è una fotografia insce a lettiatua de l'Europa occidentâ.
Tra o 1822 ed o 1832 o compose l'oppia teatrâ Dziady (Gli Avi), inta quæ o conferì a-a Polonia un rollo de guidda pe i atre nassioin europee. O tittolo de l'opera o l'è vegnuo da una antiga festa popolâ bieloruscia, chi ha loeugo durante a festa de Tuttisanti; celebrazioin a-e quæ o Mickiewicz o parteçipava durante a so zoenessa in Lituania. A segonda parte a descrive e sofferense teren-e, presentando di fantasmi de gente matrattæ, di figgioeu che no poeuan razunze o paradiso perché no han sofferto insce a tæra e de contadin-e vergini che no han mai sperimentou ni l'amô, ni e soeu sofferense. A tersa parte a presenta o martiio da Polonia e a presenta una vixon do futuo da nassion, inta quæ e sofferenze son paragonæ aa Pascion de Criste. Questa vixon se concludde co a profeçia de 'n misterioso mescia da Polonia de nomme "44". A quarta parte a l'è un monodramma. O protagonista o l'è o spirito de un zoeno suicida, consumou daa pascion ch'a l'ha portou a-a follia e poi a-a morte.
Durante o so exilio Mickiewicz o l'ha scrito tra i atri Konrad Wallenrod (1828), un poema filosofico ch'o l'ha inspiou a zoentù polacca inta lotta contra l'opprescioe. Inte quest'oppia un Meistro Lituan de l'Orde Teutonnego o demolisce e soeu attivitæ.
Into 1825 Mickiewicz o s'atroeuva inta Crimea e o pubblica a so oppia erotica Sonety krymskie (Sonetti de Crimea, 1826). Sci bne insprou da-o panoramma da steppa, a so annima e a so mente son sempre ciù asciorbie dai soeu sentimenti nassionalisti. Ma l'oppia, a ciù importante pe i polacchi a l'è Pan Tadeusz (Segnô Taddê) - un poemma de 12 libbri, ciamou "epopea nazionâ".
Adam Mickiewicz o l'ha ascì traduto in polacco i oppie di autoî italien: Françesco Petrarca e Dante Ardighê.
tuk_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn